stanford-oval/wikipedia huggingface dataset:
นกปลีกล้วยหูเหลืองใหญ่

| นกปลีกล้วยหูเหลืองใหญ่ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Nectariniidae
สกุล:: Arachnothera
สปีชีส์:: A.  flavigaster
ชื่อทวินาม
Arachnothera flavigaster (Eyton, 1839)

นกปลีกล้วยหูเหลืองใหญ่ (อังกฤษ: spectacled spiderhunter) เป็นนกในวงศ์นกกินปลี พบในป่าดิบชื้น ป่าต่ำในประเทศบรูไน, อินโดนีเซีย, มาเลเซีย, สิงคโปร์, ไทย, และ เวียดนาม นกปลีกล้วยหูเหลืองใหญ่เป็นชนิดที่มีขนาดใหญ่ที่สุดในสกุล Arachnothera
นกช้อนหอยศักดิ์สิทธิ์

| นกช้อนหอยศักดิ์สิทธิ์ |
| --- | --- |


สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Pelecaniformes
วงศ์:: Threskiornithidae
วงศ์ย่อย:: Threskiornithinae
สกุล:: Threskiornis
สปีชีส์:: T.  aethiopicus
ชื่อทวินาม
Threskiornis aethiopicus (Latham, 1790)


แผนที่แสดงการกระจายพันธุ์
นกช้อนหอยศักดิ์สิทธิ์ หรือ นกช้อนหอยศักดิ์สิทธิ์แอฟริกัน (อังกฤษ: Sacred ibis, African sacred ibis; ชื่อวิทยาศาสตร์: Threskiornis aethiopicus) เป็นนกน้ำขนาดใหญ่ อยู่ในวงศ์นกช้อนหอยและนกปากช้อน (Threskiornithidae)
นกช้อนหอยศักดิ์สิทธิ์ มีความยาวลำตัวถึง 82 เซนติเมตร มีขายาวและมีปากโค้ง อาศัยอยู่ตามหนองบึง และทุ่งหญ้าใกล้แหล่งน้ำ ซึ่งเป็นแหล่งอาศัยหากิน โดยอาหารหลัก ได้แก่ แมลง, กบ, หอย, ไส้เดือนดิน และสัตว์เลื้อยคลานขนาดเล็ก ทำรังวางไข่ครั้งละ 2-3 ฟอง เป็นกลุ่มบนต้นไม้ใหญ่ร่วมกับนกจำพวกอื่น ๆ เช่น นกกระยาง
นกช้อนหอยศักดิ์สิทธิ์ กระจายพันธุ์ทั่วทวีปแอฟริกา ตั้งแต่แอฟริกาใต้สะฮาราลงมา และบางส่วนในตอนใต้ของอิรัก เป็นนกที่ชาวอียิปต์โบราณนับถือเป็นนกศักดิ์สิทธิ์ อันเป็นที่มาของชื่อ โดยปรากฏอยู่เป็นประติมากรรม และซากที่ฝังในโถข้างเสาโอเบลิสค์ ปัจจุบันสามารถพบได้ทั่วไปตามอุทยานแห่งชาติและเขตอนุรักษ์ต่าง ๆ ทั่วทั้งทวีปแอฟริกา
ประติมากรรมนกช้อนหอยศักดิ์สิทธิ์ของอียิปต์โบราณ
เดิมที นกช้อนหอยศักดิ์สิทธิ์ไม่มีในประเทศไทย แต่ต่อมาสวนสัตว์ซาฟารีเวิลด์ได้นำเข้ามาเลี้ยงไว้แบบเปิดในบริเวณสวนสัตว์ ทำให้นกช้อนหอยศักดิ์สิทธิ์บินออกมาหากินตามทุ่งนาใกล้เคียง จึงทำให้กลายเป็นนกประจำถิ่นชานเมืองกรุงเทพมหานครไปแล้ว
แหล่งข้อมูลอื่น

ข้อมูลที่เกี่ยวข้องกับ Threskiornis aethiopicus ที่วิกิสปีชีส์
นกตะกรุม

| นกตะกรุม |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Ciconiiformes
วงศ์:: Ciconiidae
สกุล:: Leptoptilos
สปีชีส์:: L.  javanicus
ชื่อทวินาม
Leptoptilos javanicus (Horsfield, 1821)

นกตะกรุม (อังกฤษ: Lesser adjutant stork) มีชื่อทางวิทยาศาสตร์ว่า Leptoptilos javanicus เป็นนกน้ำขนาดใหญ่ในวงศ์นกกระสา (Ciconiidae) มีถิ่นที่อยู่อาศัยในทวีปเอเชียทางตอนใต้ ตั้งแต่อินเดีย, เอเชียตะวันออกเฉียงใต้ ไปจนถึงจีนตอนใต้ และเกาะชวา
มีรูปร่างคล้ายคลึงกับนกตะกราม แต่มีขนาดเล็กกว่า และไม่มีถุงใต้คอ ขณะยืนมีความสูงบนหัวประมาณ 110-120 เซนติเมตร ความกว้างของปีกทั้งสองข้างประมาณ 210 เซนติเมตร ลำตัวด้านบนสีดำเหลือบเป็นมัน ใต้ท้องสีออกขาว มีจุดเด่น คือ ส่วนหัวและลำคอเป็นหนังสีเหลืองแกมแดง มีขนเป็นเส้น ๆ ขึ้นกระจายอยู่ห่าง ๆ ทำให้แลดูล้านเลี่ยน จะงอยปากมีขนาดใหญ่สีออกเหลืองเลอะ ซึ่งในฤดูผสมพันธุ์จะมีแต้มสีแดงตรงบริเวณโคนปาก แข้งและเท้าสีน้ำตาลแกมเขียวจนถึงสีคล้ำเกือบดำ นกอายุน้อยขนสีดำค่อนข้างด้าน บนส่วนหัวและลำคอมีขนปกคลุมมากกว่านกโตเต็มวัย
นกตะกรุม เป็นนกที่หากินสัตว์เล็ก ๆ ตามแหล่งน้ำเป็นอาหาร เช่น กุ้ง, หอย, ปู, ปลา รวมถึงสัตว์เลื้อยคลานและสัตว์ครึ่งบกครึ่งน้ำอย่าง งู หรือ กบ, เขียด แต่จะไม่กินซากสัตว์เหมือนนกตะกราม มีพฤติกรรมทำรังบนยอดไม้สูง ตามป่าชายเลนหรือป่าริมน้ำร่วมกับนกตะกรามและนกกระทุง วางไข่ครั้งละ 3-4 ฟอง ในช่วงปลายปี คือ เดือนพฤศจิกายน-ธันวาคม
ส่วนหัวที่ล้านเลี่ยนเป็นจุดเด่น
นกตะกรุม เป็นนกที่หาได้ยากมากในประเทศไทย เดิมเคยมีรายงานพบที่  จังหวัดศรีสะเกษ, ราชบุรี, ชุมพร, ตรัง, ประจวบคีรีขันธ์ และนราธิวาส และมีรายงานการทำรังแพร่ขยายพันธุ์ที่บริเวณเขตห้ามล่าสัตว์ป่าทะเลน้อย ที่จังหวัดพัทลุง และป่าพรุ ในเขตจังหวัดนราธิวาส ในปี พ.ศ. 2522 แต่ปัจจุบันนี้ เหลือเพียงฝูงสุดท้ายแล้วที่เกาะพระทอง อำเภอคุระบุรี จังหวัดพังงา อันเป็นเกาะที่เงียบสงบ ห่างไกลจากการถูกรบกวนโดยมนุษย์  และมีรายงานพบ 2 ตัวที่เขตห้ามล่าสัตว์ป่าทะเลน้อย เมื่อปลายปี พ.ศ. 2556
ปัจจุบัน นกตะกรุมเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
แหล่งข้อมูลอื่น

ข้อมูลที่เกี่ยวข้องกับ Leptoptilos javanicus ที่วิกิสปีชีส์
ท็อปอวอร์ด 2012

ท็อปอวอร์ด 2012 (อังกฤษ: top awards 2012) ซึ่งเป็นการจัดงานครั้งที่ 11 (ปี พ.ศ. 2554 ไม่ได้จัดงาน เนื่องจากประสบปัญหาอุทกภัยครั้งใหญ่) เป็นงานประกาศผลรางวัลต่างๆ ให้แก่คนบันเทิง โดยนิตยสารทีวีพูลร่วมกับสวนดุสิตโพลล์ งานท็อปอวอร์ด 2012 เป็นงานที่มอบรางวัลให้คนบันเทิงโดยดูจากผลงานต่างๆช่วงปีพ.ศ 2555 งานครั้งนี้ได้จัดที่หอประชุมใหญ่ ศูนย์วัฒนธรรมแห่งประเทศไทย เมื่อวันที่ 13 กุมภาพันธ์ พ.ศ. 2555 โดยมีรางวัลทั้งหมด 20 รางวัลดังนี้ (ผู้ชนะพิมพ์ด้วยตัวหนา)
รางวัลสาขาศิลปิน > นักร้องยอดเยี่ยม

ธนพร แวกประยูร จากบริษัท อาร์เอส จำกัด (มหาชน)
ปองศักดิ์ รัตนพงษ์ จากบริษัท จีเอ็มเอ็ม แกรมมี่ จำกัด (มหาชน)
ธงไชย แมคอินไตย จากบริษัท จีเอ็มเอ็ม แกรมมี่ จำกัด (มหาชน)
อภิวัชร์ เอื้อถาวรสุข จากบริษัทบีอีซี เทโร จำกัด , บริษัท เลิฟอีส
สุกฤษฎิ์ วิเศษแก้ว จากบริษัท เอ็กแซ็กท์ จำกัด , บริษัท จีเอ็มเอ็ม แกรมมี่ จำกัด (มหาชน)
รางวัลสาขาศิลปิน > ศิลปินกลุ่มยอดเยี่ยม

Bodyslam
รางวัลสาขาภาพยนตร์ > ดาวรุ่งชายยอดเยี่ยมสาขาภาพยนตร์

ชัยพล จูเลี่ยน พูพาร์ต จากภาพยนตร์เรื่อง จันดารา ปฐมบท
สุกฤษฎิ์ วิเศษแก้ว จากภาพยนตร์เรื่อง รัก/จับ/ใจ เดอะโรแมนติกมิวสิคัล
นิชคุณ หรเวชกุล จากภาพยนตร์เรื่อง รัก 7 ปี ดี 7 หน
ธีรเดช เมธาวรายุทธ จากภาพยนตร์เรื่อง คุณนายโฮ
เศรษฐพงศ์ เพียงพอ จากภาพยนตร์เรื่อง ยอดมนุษย์เงินเดือน
รางวัลสาขาภาพยนตร์ > ดาวรุ่งหญิงยอดเยี่ยมสาขาภาพยนตร์

ปริยฉัตร ลิ้มธรรมมหิศร จากภาพยนตร์เรื่อง The Melody รักทำนองนี้
ปรีชญา พงษ์ธนานิกร จากภาพยนตร์เรื่อง ATM เออรัก เออเร่อ
รฐา โพธิ์งาม จากภาพยนตร์เรื่อง จันดารา ปฐมบท
ธัญญะสุภางค์ จิรปรีชานนท์ จากภาพยนตร์เรื่อง เค้าเรียกผมว่าความรัก
ศกุนตลา เทียนไพโรจน์ จากภาพยนตร์เรื่อง ยอดมนุษย์เงินเดือน
รางวัลสาขาภาพยนตร์ > ผู้กำกับภาพยนตร์ยอดเยี่ยม

ม.ล.พันธุ์เทวนพ เทวกุล จากภาพยนตร์เรื่อง จันดารา ปฐมบท
จิระ มะลิกุล , อดิสรณ์ ตรีสิริเกษม , ปวีณ ภูริจิตปัญญา จากภาพยนตร์เรื่อง รัก 7 ปี ดี 7 หน
ฤกษ์ชัย พวงเพ็ชร์ จากภาพยนตร์เรื่อง คุณนายโฮ
เมษ ธราธร จากภาพยนตร์เรื่อง ATM เออรัก เออเร่อ
ประภาส ชลศรานนท์ จากภาพยนตร์เรื่อง ยักษ์
รางวัลสาขาภาพยนตร์ > ภาพยนตร์ยอดเยี่ยม

จันดารา ปฐมบท จากบริษัท สหมงคลฟิล์ม อินเตอร์เนชั่นแนล จำกัด
รัก 7 ปี ดี 7 หน จากบริษัท จีทีเอช จำกัด
ATM เออรัก เออเร่อ จากบริษัท จีทีเอช จำกัด
ยอดมนุษย์เงินเดือน จากบริษัท สหมงคลฟิล์ม อินเตอร์เนชั่นแนล จำกัด , บริษัท เวิร์คพอยท์ พิคเจอร์ส , บริษัท โต๊ะกลม
คุณนายโฮ จากบริษัท เอ็ม เทอร์ตี้ ไนน์ จำกัด
รางวัลสาขาภาพยนตร์ > ดารานำชายยอดเยี่ยมสาขาภาพยนตร์

มาริโอ้ เมาเร่อ จากภาพยนตร์เรื่อง จันดารา ปฐมบท
เจษฎาภรณ์ ผลดี จากภาพยนตร์เรื่อง I MISS U รักฉันอย่าคิดถึงฉัน
วรเวช ดานุวงศ์ จากภาพยนตร์เรื่อง คืนวันเสาร์ถึงเช้าวันจันทร์
ซันนี่ สุวรรณเมธานนท์ จากภาพยนตร์เรื่อง รัก 7 ปี ดี 7 หน
ฉันทวิชช์ ธนะเสวี จากภาพยนตร์เรื่อง ATM เออรัก เออเร่อ
รางวัลสาขาภาพยนตร์ > ดารานำหญิงยอดเยี่ยมสาขาภาพยนตร์

มาช่า วัฒนพานิช จากภาพยนตร์เรื่อง 407 เที่ยวบินผี
บงกช คงมาลัย จากภาพยนตร์เรื่อง จันดารา ปฐมบท
อารยา เอ ฮาร์เก็ต จากภาพยนตร์เรื่อง คุณนายโฮ
คริส หอวัง จากภาพยนตร์เรื่อง รัก 7 ปี ดี 7 หน
จรินทร์พร จุนเกียรติ จากภาพยนตร์เรื่อง เคาท์ดาวน์
รางวัลสาขาโทรทัศน์ > ผู้ประกาศข่าวยอดเยี่ยม

สรยุทธ สุทัศนะจินดา จากสถานีโทรทัศน์ไทยทีวีสีช่อง 3
กิตติ สิงหาปัด จากสถานีโทรทัศน์ไทยทีวีสีช่อง 3
เขมสรณ์ หนูขาว จากสถานีโทรทัศน์กองทัพบกช่อง 5
เปรมสุดา สันติวัฒนา จากสถานีโทรทัศน์สีกองทัพบกช่อง 7
นารากร ติยายน จากสถานีโทรทัศน์สีกองทัพบกช่อง 7
รางวัลสาขาโทรทัศน์ > พิธีกรยอดเยี่ยม

ปัญญา นิรันดร์กุล จากรายการ ชิงร้อยชิงล้าน ซันไชน์ เดย์ ทางสถานีโทรทัศน์ไทยทีวีสีช่อง 3
วิทวัส สุนทรวิเนตร์ จากรายการ ตีสิบ ทางสถานีโทรทัศน์ไทยทีวีสีช่อง 3
ไตรภพ ลิมปพัทธ์ จากรายการ ทูไนท์โชว์ ทางสถานีโทรทัศน์ไทยทีวีสีช่อง 3
สัญญา คุณากร จากรายการ ที่นี่...หมอชิต ทางสถานีโทรทัศน์สีกองทัพบกช่อง 7
ชาคริต แย้มนาม จากรายการ เชฟกระทะเหล็ก ประเทศไทย ทางสถานีโทรทัศน์สีกองทัพบกช่อง 7
รางวัลสาขาโทรทัศน์ > วาไรตี้ - ทอล์คโชว์ยอดเยี่ยม

ตีสิบ จากบริษัท ทเวนตี้ ทเวนตี้ เอ็นเตอร์เทนเมนท์ จำกัด ทางสถานีโทรทัศน์ไทยทีวีสีช่อง 3
ทูไนท์โชว์ จากบริษัท บอร์น แอนด์ แอสโซซิเอทด์ จำกัด ทางสถานีโทรทัศน์ไทยทีวีสีช่อง 3
คนอวดผี จากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ทางสถานีโทรทัศน์กองทัพบกช่อง 5
ที่นี่..หมอชิต จากบริษัท ดีทอล์ค จำกัด ทางสถานีโทรทัศน์สีกองทัพบกช่อง 7
คุณพระช่วย จากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ทางสถานีโทรทัศน์โมเดิร์นไนน์ ทีวี
รางวัลสาขาโทรทัศน์ > เกมโชว์ยอดเยี่ยม

ชิงร้อยชิงล้าน ซันไชน์ เดย์ จากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ทางสถานีโทรทัศน์ไทยทีวีสีช่อง 3
ศึก 12 ราศี จากบริษัท โพลีพลัส เอ็นเตอร์เทนเม้นท์ จำกัด ทางสถานีโทรทัศน์ไทยทีวีสีช่อง 3
เดอะวอยซ์ไทยแลนด์ จากบริษัท ทรู มิวสิก และ โต๊ะกลมโทรทัศน์ ทางสถานีโทรทัศน์ไทยทีวีสีช่อง 3
แฟนพันธุ์แท้ปี 2012 จากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ทางสถานีโทรทัศน์กองทัพบกช่อง 5
เชฟกระทะเหล็ก ประเทศไทย จากบริษัท เฮลิโคเนีย เอ็นเตอร์เทนเม้นท์ จำกัด ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดาวรุ่งชายยอดเยี่ยม

พิชฌพัฒน์ ตันทา จากละครเรื่อง แรงเงา ทางสถานีโทรทัศน์ไทยทีวีสีช่อง 3
ฐกฤต เหมอรรณพจิต จากละครเรื่อง The Sixth Sense สื่อรักสัมผัสหัวใจ ทางสถานีโทรทัศน์ไทยทีวีสีช่อง 3
ภูภูมิ พงศ์ภาณุ จากละครเรื่อง สามหนุ่มเนื้อทอง ทางสถานีโทรทัศน์ไทยทีวีสีช่อง 3
พิรัชต์ นิธิไพศาลกุล จากละครเรื่อง ลิขิตฟ้าชะตาดิน ทางสถานีโทรทัศน์กองทัพบกช่อง 5
มิกค์ ทองระย้า จากละครเรื่อง ลูกผู้ชายไม้ตะพด ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดาวรุ่งหญิงยอดเยี่ยม

อริต์ตา รามณรงค์ จากละครเรื่อง แรงเงา ทางสถานีโทรทัศน์ไทยทีวีสีช่อง 3
เอสเธอร์ สุปรีย์ลีลา จากละครเรื่อง บ่วง ทางสถานีโทรทัศน์ไทยทีวีสีช่อง 3
เปาวลี พรพิมล จากละครเรื่อง สายฟ้ากับสมหวัง ทางสถานีโทรทัศน์กองทัพบกช่อง 5
เต็มฟ้า กฤษณายุธ จากละครเรื่อง บ่วงรัก ทางสถานีโทรทัศน์กองทัพบกช่อง 5
อรลีฬห์ โสตถิวันวงศ์ จากละครเรื่อง ปิ่นอนงค์ ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดาราสมทบชายยอดเยี่ยม

รวิชญ์ เทิดวงส์ จากละครเรื่อง แรงเงา ทางสถานีโทรทัศน์ไทยทีวีสีช่อง 3
ธนวรรธน์ วรรธนะภูติ จากละครเรื่อง บ่วง ทางสถานีโทรทัศน์ไทยทีวีสีช่อง 3
ภาคิน คำวิลัยศักดิ์ จากละครเรื่อง นางสิงห์สะบัดช่อ ทางสถานีโทรทัศน์กองทัพบกช่อง 5
เคลลี่ ธนะพัฒน์ จากละครเรื่อง ลูกผู้ชายไม้ตะพด ทางสถานีโทรทัศน์สีกองทัพบกช่อง 7
กันต์ กันตถาวร จากละครเรื่อง ปางเสน่หา ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดาราสมทบหญิงยอดเยี่ยม

ธัญญาเรศ เองตระกูล จากละครเรื่อง แรงเงา ทางสถานีโทรทัศน์ไทยทีวีสีช่อง 3
ศิรพันธ์ วัฒนจินดา จากละครเรื่อง บ่วง ทางสถานีโทรทัศน์ไทยทีวีสีช่อง 3
สินจัย เปล่งพานิช จากละครเรื่อง บ่วงรัก ทางสถานีโทรทัศน์กองทัพบกช่อง 5
สาวิกา ไชยเดช จากละครเรื่อง มารยาริษยา ทางสถานีโทรทัศน์กองทัพบกช่อง 5
ฝนทิพย์ วัชรตระกูล จากละครเรื่อง อุบัติเหตุ ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ผู้กำกับละครยอดเยี่ยม

ภวัต พนังคศิริ จากละครเรื่อง บ่วง ทางสถานีโทรทัศน์ไทยทีวีสีช่อง 3
ชนินทร ประเสริฐประศาสน์ จากละครเรื่อง แรงเงา ทางสถานีโทรทัศน์ไทยทีวีสีช่อง 3
อดุลย์ บุญบุตร จากละครเรื่อง ขุนศึก ทางสถานีโทรทัศน์ไทยทีวีสีช่อง 3
ยุทธนา ลอพันธุ์ไพบูลย์ จากละครเรื่อง ธรณีนี่นี้ใครครอง ทางสถานีโทรทัศน์ไทยทีวีสีช่อง 3
ธงชัย ประสงค์สันติ จากละครเรื่อง หยกเลือดมังกร ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ละครยอดเยี่ยม

ขุนศึก จากบริษัท ทีวีซีน แอนด์ พิคเจอร์ จำกัด ทางสถานีโทรทัศน์ไทยทีวีสีช่อง 3
แรงเงา จากบริษัท บรอดคาซท์ ไทย เทเลวิชั่น จำกัด ทางสถานีโทรทัศน์ไทยทีวีสีช่อง 3
ธรณีนี่นี้ใครครอง จากบริษัท โนพลอบเล็ม จำกัด ทางสถานีโทรทัศน์ไทยทีวีสีช่อง 3
บ่วง จากบริษัท บรอดคาซท์ ไทย เทเลวิชั่น จำกัด ทางสถานีโทรทัศน์ไทยทีวีสีช่อง 3
ปิ่นอนงค์ จากบริษัท มุมใหม่ จำกัด ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดารานำชายยอดเยี่ยม

ณัฐวุฒิ สกิดใจ จากละครเรื่อง หงส์สะบัดลาย ทางสถานีโทรทัศน์ไทยทีวีสีช่อง 3
พัชฏะ นามปาน จากละครเรื่อง บ่วง ทางสถานีโทรทัศน์ไทยทีวีสีช่อง 3
ณเดชน์ คูกิมิยะ จากละครเรื่อง ธรณีนี่นี้ใครครอง ทางสถานีโทรทัศน์ไทยทีวีสีช่อง 3
ศุกลวัฒน์ คณารศ จากละครเรื่อง ปิ่นอนงค์ ทางถานีโทรทัศน์สีกองทัพบกช่อง 7
ศรัณย์ ศิริลักษณ์ จากละครเรื่อง หยกเลือดมังกร ทางสถานีโทรทัศน์สีกองทัพบกช่อง 7
รางวัลสาขาละครโทรทัศน์ > ดารานำหญิงยอดเยี่ยม

เฌอมาลย์ บุณยศักดิ์ จากละครเรื่อง ขุนศึก ทางสถานีโทรทัศน์ไทยทีวีสีช่อง 3
อุรัสยา เสปอร์บันด์ จากละครเรื่อง ธรณีนี่นี้ใครครอง ทางสถานีโทรทัศน์ไทยทีวีสีช่อง 3
เจนี่ เทียนโพธิ์สุวรรณ จากละครเรื่อง แรงเงา ทางสถานีโทรทัศน์ไทยทีวีสีช่อง 3
พัชราภา ไชยเชื้อ จากละครเรื่อง อุบัติเหตุ ทางสถานีโทรทัศน์สีกองทัพบกช่อง 7
แอน ทองประสม จากละครเรื่อง กี่เพ้า ทางสถานีโทรทัศน์ไทยทีวีสีช่อง 3
สรุปรายชื่อผู้เข้าชิง (เฉพาะสาขาภาพยนตร์และละครโทรทัศน์) > สาขาภาพยนตร์

ภาพยนตร์ 13 เรื่องดังต่อไปนี้ ได้รับการเสนอชื่อเข้าชิง ท็อปอวอร์ด 2012
จันดารา ปฐมบท
รัก 7 ปี ดี 7 หน
คุณนายโฮ
ATM เออรัก เออเร่อ
ยอดมนุษย์เงินเดือน
รัก/จับ/ใจ เดอะโรแมนติกมิวสิคัล
The Melody รักทำนองนี้
เค้าเรียกผมว่าความรัก
ยักษ์
I MISS U รักฉันอย่าคิดถึงฉัน
คืนวันเสาร์ถึงเช้าวันจันทร์
407 เที่ยวบินผี
เคาท์ดาวน์
สรุปรายชื่อผู้เข้าชิง (เฉพาะสาขาภาพยนตร์และละครโทรทัศน์) > สาขาละครโทรทัศน์

ละคร 18 เรื่องดังต่อไปนี้ ได้รับการเสนอชื่อเข้าชิง ท็อปอวอร์ด 2012
แรงเงา
บ่วง
ธรณีนี่นี้ใครครอง
ปิ่นอนงค์
ขุนศึก
ลูกผู้ชายไม้ตะพด
บ่วงรัก
อุบัติเหตุ
หยกเลือดมังกร
The Sixth Sense สื่อรักสัมผัสหัวใจ
สามหนุ่มเนื้อทอง
ลิขิตฟ้าชะตาดิน
สายฟ้ากับสมหวัง
นางสิงห์สะบัดช่อ
ปางเสน่หา
มารยาริษยา
หงส์สะบัดลาย
กี่เพ้า
สรุปรายชื่อผู้ชนะ (เฉพาะสาขาภาพยนตร์และละครโทรทัศน์) > สาขาภาพยนตร์

ภาพยนตร์ 3 เรื่องดังต่อไปนี้ ได้รับการโหวตให้เป็นผู้ชนะ ท็อปอวอร์ด 2012
จันดารา ปฐมบท
คุณนายโฮ
ATM เออรัก เออเร่อ
สรุปรายชื่อผู้ชนะ (เฉพาะสาขาภาพยนตร์และละครโทรทัศน์) > สาขาละครโทรทัศน์

ละครโทรทัศน์ 4 เรื่องดังต่อไปนี้ ได้รับการโหวตให้เป็นผู้ชนะ ท็อปอวอร์ด 2012
แรงเงา
หยกเลือดมังกร
ธรณีนี่นี้ใครครอง
กี่เพ้า
นกตะขาบดง

| นกตะขาบดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
วงศ์:: Coraciidae
สกุล:: Eurystomus
สปีชีส์:: E.  orientalis
ชื่อทวินาม
Eurystomus orientalis Linnaeus, 1766

ชนิดย่อย
 ชนิดย่อย E. o. calonyx Sharpe, 1890  E. o. crassirostris P. L. Sclater, 1869	  E. o. gigas Stresemann, 1913	  E. o. irisi Deraniyagala, 1951	  E. o. laetior Sharpe, 1890	  E. o. oberholseri Junge, 1936  E. o. orientalis  (Linnaeus, 1766)	  E. o. pacificus  (Latham, 1802)  E. o. solomonensis Sharpe, 1890  E. o. waigiouensis Elliot, 1871 

แผนที่แสดงการกระจายพันธุ์
ชื่อพ้อง
 ชื่อพ้อง Eurystomus solomonensis 
นกตะขาบดง (อังกฤษ: Dollar roller, Dollarbird, Oriental dollarbird; ชื่อวิทยาศาสตร์:  Eurystomus orientalis) นกขนาดเล็กชนิดหนึ่ง ในวงศ์นกตะขาบ (Coraciidae)
มีขนาดเล็กกว่านกตะขาบทุ่ง (Coracias affinis) ซึ่งเป็นนกตะขาบ 1 ใน 2 ชนิดที่พบได้ในประเทศไทยเป็นนกที่มีลำตัวสีดำ จะงอยปากสีแดง เมื่อเพ่งในระยะใกล้จะเห็นลำตัวเป็นสีน้ำเงินเหลือบเขียวเข้ม ขณะที่บินจะปรากฏเป็นสีเงินที่บริเวณโคนปีกด้านนอก ขณะที่ยังเป็นนักวัยอ่อนจะมีลำตัวสีหม่น
พบกระจายพันธุ์ในทวีปเอเชียด้านเอเชียตะวันออก จนถึงตอนเหนือของออสเตรเลีย (มีทั้งหมด 10 ชนิดย่อย-ดูในตาราง)ในประเทศไทยพบได้ทุกภาค ยกเว้นภาคกลางและภาคอีสาน อาศัยทั้งในป่าเบญจพรรณ, ป่าทุติยภูมิ, บริเวณชายป่าดงดิบที่เป็นพื้นที่โล่ง พบได้ตั้งแต่พื้นที่ราบจนถึงความสูงระดับ 1,000 เมตรจากระดับน้ำทะเล
จัดเป็นสัตว์ป่าคุ้มครองในประเทศไทย
แหล่งข้อมูลอื่น

ข้อมูลที่เกี่ยวข้องกับ Eurystomus orientalis ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q44109  Wikispecies: Eurystomus orientalis  ADW: Eurystomus_orientalis  Avibase: 924BAB9CF551E030  BirdLife: 22682920  BOLD: 52567  eBird: dollar1  GBIF: 5228280  iNaturalist: 2293  IRMNG: 10681906  ITIS: 178135  IUCN: 22682920  NCBI: 188341  NZOR: 46895d53-3580-487d-a7a9-e91fafd09116  Xeno-canto: Eurystomus-orientalis
นกกินแมลงหัวสีน้ำตาล

| นกกินแมลงหัวสีน้ำตาล |
| --- | --- |

นกกินแมลงหัวสีน้ำตาล (Malacopteron magnirostre)
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Pellorneidae
สกุล:: Malacopteron
สปีชีส์:: M.  magnirostre
ชื่อทวินาม
Malacopteron magnirostre (Moore, 1854)

นกกินแมลงหัวสีน้ำตาล (อังกฤษ: moustached babbler หรือ นกกินแมลงหนวด; ชื่อวิทยาศาสตร์: Malacopteron magnirostre) เป็นนกในวงศ์นกมุ่นรก (Pellorneidae)
อนุกรมวิธาน

นกกินแมลงหัวสีน้ำตาล (M. magnirostre) มีสองชนิดย่อยคือ ชนิดย่อยหลัก M. m. magnirostre และชนิดย่อย M. m. cinereocapilla (Salvadori, 1868) ชนิดย่อยที่สาม M. m. Flavum พบที่หมู่เกาะ Anamba บางครั้งรวมเข้ากับชนิดย่อยหลัก
ชื่อเฉพาะ magnirostre มาจาก ภาษาละติน (จะงอยปากใหญ่) "magnus" หมายถึง ใหญ่ และ "rostris" คือ จะงอยปาก ชื่อของชนิดย่อย cinereocapilla มาจากภาษาละติน cinereus หมายความถึง ขี้เถ้า สีขี้เถ้า และ capillus แปลว่า หัว
การแพร่กระจายพันธุ์และถิ่นที่อยู่

นกกินแมลงหัวสีน้ำตาลพบได้ใน ซุนดาแลนด์ ตัวอย่างที่ได้รับการระบุสายพันธุ์พบในภาคใต้ของพม่าและไทย ตลอดถึงคาบสมุทรมาเลเซียและเกาะสุมาตรา และชนิดย่อย M. m. cinereocapilla เป็นนกเฉพาะถิ่นบนเกาะบอร์เนียว ซึ่งเดิมพบได้ในป่าของสิงคโปร์ แต่ปัจจุบันน่าจะมีสถานะสูญพันธุ์ในสิงคโปร์แล้ว
แหล่งอาศัยตามธรรมชาติของนกกินแมลงหัวสีน้ำตาลคือ ป่าที่ราบลุ่มชื้นเขตร้อน ป่าพรุป่าทุติยภูมิ ป่าปลูก และสวนยางเก่า ในระดับความสูงช่วง 915 เมตร (3,002 ฟุต) ถึง 1,200 เมตร (3,900 ฟุต)  มีข้อเสนอแนะว่าการที่นกกินแมลงหัวสีน้ำตาลชอบอาศัยในป่าสมบูรณ์ (primary forest) เป็นหลักจึงอาจสามารถใช้เป็นตัวบ่งชี้ความสมบูรณ์ของป่าได้[ต้องการอ้างอิง]
ลักษณะทางกายภาพ

นกกินแมลงหัวสีน้ำตาลมีลำตัวยาว 18 เซนติเมตร (7.1 นิ้ว) และมีน้ำหนักระหว่าง 16–25 กรัม (0.56–0.88 ออนซ์) ขนนกมีสีน้ำตาลหม่นด้านบนและด้านล่างเป็นสีขาว ในชนิดย่อยหลักหัวด้านบนเป็นสีน้ำตาลมะกอก มีแถบสีเทาดำใต้ตา และหนวดสีดำหลายเส้นรอบโคนจะงอยปากซึ่งเป็นลักษณะเด่น ตาแดง จะงอยปากล่างสีอ่อนกว่าจะงอยปากบน
พฤติกรรม

นกกินแมลงหัวสีน้ำตาล กินแมลง ได้แก่ แมลงปีกแข็ง และตั๊กแตน ทำรังและให้อาหารในความสูงตั้งแต่ 4–6 เมตร (13–20 ฟุต) จากพื้นดิน
นกปากซ่อม

| นกปากซ่อม |
| --- | --- |

นกปากซ่อมหางเข็ม (Gallinago stenura) ที่แหลมผักเบี้ย จังหวัดเพชรบุรี

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
วงศ์:: Scolopacidae

สกุล
 Coenocorypha  Gallinago  Lymnocryptes
นกปากซ่อม (อังกฤษ: Snipe) เป็นนกจำพวกหนึ่งมี 3 สกุลประมาณ 26 ชนิดในวงศ์ Scolopacidae ซึ่งเป็นวงศ์เดียวกับนกอีก๋อย ในอันดับนกลุยน้ำ
มีลักษณะโดยรวม คือ ลำตัวป้อม ลายน้ำตาลและขาว ปากยาวแหลมเล็ก ขาสั้น หากินในเวลาพลบค่ำและเวลากลางคืน ใช้ปากแทงหาอาหารจำพวกหนอนและไส้เดือนในดิน มักอาศัยอยู่ตามลำพัง
นกกินแมลงหัวสีคล้ำ

| นกกินแมลงหัวสีคล้ำ |
| --- | --- |

Malacopteron affine ()
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Pellorneidae
สกุล:: Malacopteron
สปีชีส์:: M.  affine
ชื่อทวินาม
Malacopteron affine (Blyth, 1842)

ชื่อพ้อง
 Trichastoma affine   Alcippe Cantori  Malacopterum melanocephalum  Malacopterum affine
นกกินแมลงหัวสีคล้ำ (อังกฤษ: Sooty-capped Babbler; ชื่อวิทยาศาสตร์: Malacopteron affine) เป็นนกในวงศ์นกมุ่นรก (Pellorneidae) ขนาดเล็กสีน้ำตาลเทา และมีเสียงร้องที่ไพเราะกังวาน เป็นนกประจำถิ่นของประเทศไทยที่หายากที่สุดในในสกุล Malacopteron เนื่องจากป่าดิบที่ราบต่ำซึ่งเป็นถิ่นที่อยู่อาศัย ได้ผ่านการทำไม้และเป็นสวนปาล์มน้ำมัน ยางพารา หรือชุมชนเมือง
อนุกรมวิธาน

นกกินแมลงหัวสีคล้ำ (Malacopteron affine) แบ่งได้เป็น 3 ชนิดย่อยคือ
Malacopteron affine affine ― พบในประเทศไทยและคาบสมุทรมลายู เป็นชนิดย่อยหลัก และต่างจากชนิดย่อย M. a. phoeniceum ตรงที่มีกระหม่อมสีอ่อนกว่าและอมเทาน้อยกว่ามาก นกรุ่นมีกระหม่อมสีอ่อนกว่าตัวเต็มวัย นอกจากนี้ยังมีจะงอยปากล่างเป็นสีเนื้อต่างจากตัวเต็มวัยที่มีจะงอยปากล่างสีเทา
Malacopteron affine phoeniceum ― ที่เป็นนกเฉพาะถิ่นของเกาะบอร์เนียว
Malacopteron affine notatum ― พบเฉพาะที่หมู่เกาะปันจัก จังหวัดอาเจะห์
นกชนิดนี้มีชื่อในภาษามาเลย์ ว่า rimba tinjau belukar และภาษาอินโดนีเซีย Asi Topi-jelaga
ลักษณะทางชีววิทยาและพฤติกรรม

นกกินแมลงหัวสีคล้ำ มีลำตัวตั้งแต่ใต้คางถึงท้องเป็นสีเทาอ่อน ขาวหม่น หรือเทาเขม่า (sooty) ขนที่คออาจมีริ้วสีเทาแซม ขนหัวด้านบนเป็นสีเทาเข้มออกน้ำตาล ขนรอบตาสีเทา ตาแดง ปีกและหางสีน้ำตาลเทาออกแดงเรียบ ปลายปีกและหางมีสีเข้มกว่าเล็กน้อย จะงอยปากยาวตรงสีดำ ปลายแหลมงุ้มเล็กน้อย ตีนสีเทา
มักหากินเป็นคู่หรือฝูงขนาดย่อม อาหารหลักคือแมลงขนาดเล็ก มีลักษณะคล้ายกับชนิดที่หาดูง่ายกว่ามากของนกในสกุล Malacopteron อย่างนกกินแมลงหัวสีน้ำตาล (Moustached Babbler) โดยเฉพาะนกรุ่นซึ่งจะไม่มีแถบเคราสีดำแบบตัวเต็มวัยทำให้ดูคล้ายนกกินแมลงหัวสีคล้ำมาก และมีเสียงร้องของพวกมันคล้ายกัน
ถิ่นที่อยู่อาศัยและการกระจายพันธุ์

ในอดีตเคยมีรายงานการพบจากหลายจังหวัดทางภาคใต้ ตั้งแต่ชุมพร ลงมาจนถึงยะลาและนราธิวาส แต่ปัจจุบันไม่มีรายงานยืนยันในประเทศไทยหลายปีแล้ว ประชากรนกกินแมลงหัวสีคล้ำในคาบสมุทรมลายูระบุว่าเกือบเข้าข่ายใกล้สูญพันธุ์ และในสิงคโปร์ซึ่งเป็นแห่งแรกที่นกกินแมลงหัวสีคล้ำถูกเก็บตัวอย่างไว้ได้มีสถานภาพสูญพันธุ์แล้ว
ชนิดย่อย M. a. phoeniceum ยังคงพบได้ง่ายในป่าบางแห่งเกาะบอร์เนียวของมาเลเซียตะวันออก และอินโดนีเซีย
นิเวศวิทยาและการอนุรักษ์

นกกินแมลงหัวสีคล้ำถูกคุกคามจากการสูญเสียที่อยู่อาศัย
นกจาบอกลาย

| นกจาบอกลาย |
| --- | --- |

นกตัวผู้ (♂) ชุดขนในฤดูผสมพันธุ์ในรัฐอานธรประเทศ, ประเทศอินเดีย เสียงร้องไฟล์:Ploceus manyar - Streaked Weaver XC129139.ogg
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Ploceidae
สกุล:: Ploceus
สปีชีส์:: P.  manyar
ชื่อทวินาม
Ploceus manyar (Horsfield, 1821)

นกกระจาบอกลาย (อังกฤษ: Streaked weaver; ชื่อวิทยาศาสตร์: Ploceus manyar) เป็นนกในวงศ์นกกระจาบ (Ploceidae) ที่พบในเอเชียใต้  มีลักษณะคล้ายนกกระจาบธรรมดา (P. philippinus) แต่อกเป็นลาย ทำรังกันเป็นกลุ่มในกอต้นกกใกล้แหล่งน้ำ
ลักษณะ

นกกระจาบอกลายมีลักษณะคล้ายนกกระจาบธรรมดา แต่มีลายขีดที่หน้าอกและสีข้าง คิ้วน้ำตาลแกมขาว หน้าสีคล้ำ ข้างคอมีแถบเหลืองแคบ ๆ คอและก้นขาว ในฤดูผสมพันธุ์ ตัวผู้มีปากสีดำ หน้าผากและกระหม่อมเหลืองสด หน้าดำ ลำตัวด้านบนดำ ลายน้ำตาลแกมเหลือง ลำตัวด้านล่างน้ำตาลแกมเหลืองมีลายขีดดำที่อกและค่อย ๆ บางลงที่สีข้าง
แหล่งข้อมูลอื่น

ข้อมูลที่เกี่ยวข้องกับ Ploceus manyar ที่วิกิสปีชีส์
นกนางนวลธรรมดา

| นกนางนวลธรรมดา |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
วงศ์:: Laridae
สกุล:: Chroicocephalus
สปีชีส์:: C.  brunnicephalus
ชื่อทวินาม
Chroicocephalus brunnicephalus (Jerdon, 1840)

ชื่อพ้อง
 Larus brunnicephalus Jerdon, 1840
นกนางนวลธรรมดา (อังกฤษ: Brown-headed gull; ชื่อวิทยาศาสตร์:  Chroicocephalus brunnicephalus) นกทะเลชนิดหนึ่ง ในวงศ์นกนางนวล (Laridae)
เป็นนกที่มีขนาดกลาง มีความยาวประมาณ 46-47 เซนติเมตร มีความแตกต่างจากนกนางนวลชนิดอื่น ๆ โดยที่มีลายแถบสีขาวขนาดใหญ่บริเวณโคนขนปลายปีก ตัวเต็มวัยจะมีลายทางสีขาวบริเวณปลายขนปีกซึ่งมีสีดำ เห็นได้จากทั้งด้านบนและด้านล่าง ปีกส่วนอื่น ๆ และช่วงไหล่สีเทาอ่อน ในช่วงนอกฤดูผสมพันธุลำตัวปกติจะเป็นสีขาว มีลายแถบสีน้ำตาลเข้มบริเวณเหนือตา ในช่วงฤดูผสมพันธุ์ หัว, คอหอย และต้นคอจะเป็นสีน้ำตาล ปากและนิ้วเป็นสีแดง ตัวไม่เต็มวัยจะมีลักษณะคล้ายคลึงกับตัวเต็มวัยช่วงนอกฤดูผสมพันธุ์ แต่จะมีสีน้ำตาลบางส่วนที่ปีก และมีลายแถบสีดำใกล้ ๆ กับปลายหาง ไม่มีลายแถบสีขาวที่ปีก ปากสีแดงหรือสีส้มโดยบริเวณที่โคนจะเป็นสีเทา นิ้วสีส้มหรือสีแดง โดยขนในแต่ละช่วงวัยและแต่ละฤดูกาลจะแตกต่างกันออกไป
เป็นนกที่มีถิ่นกำเนิดในแถบเอเชียกลาง เช่น เติร์กเมนิสถาน ถึงมองโกเลีย มีการบินอพยพลงใต้ในช่วงต้นฤดูหนาว (ช่วงปลายปี) มาสู่ซีกโลกตอนใต้ เช่น ไทย, อินโดนีเซีย, ออสเตรเลีย เพื่อหนีหนาวและขยายพันธุ์ ลูกนกมักจะเกิดในช่วงนี้ โดยวางไข่ครั้งละ 2 ฟอง ใช้เวลาฟักนานประมาณ 24 วัน ลูกนกใช้เวลา 3 เดือน จึงจะบินได้เอง (ราวเดือนพฤษภาคม) จึงจะอพยพกลับถิ่นฐานเดิม โดยสถานที่ขึ้นชื่ออย่างในประเทศไทย ที่เป็นแหล่งอพยพของนกนางนวลธรรมดา คือ บางปู ในจังหวัดสมุทรปราการ จะมีปริมาณนกไม่ต่ำกว่า 5,000 ตัว ในแต่ละปี
สถานะในประเทศไทย จัดเป็นสัตว์ป่าคุ้มครอง
แหล่งข้อมูลอื่น

ข้อมูลที่เกี่ยวข้องกับ Chroicocephalus brunnicephalus ที่วิกิสปีชีส์